CELEX: 62016CA0374
Language: sk
Date: 2017-11-15 00:00:00
Title: Spojené veci C-374/16 a C-375/16: Rozsudok Súdneho dvora (piata komora) z 15. novembra 2017 (návrh na začatie prejudiciálneho konania, ktorý podal Bundesfinanzhof – Nemecko) – Rochus Geissel; konajúci ako likvidátor RGEX GmbH i.L./Finanzamt Neuss (C-374/16), a Finanzamt Bergisch Gladbach/Igor Butin (C-375/16) (Návrh na začatie prejudiciálneho konania — Dane — Daň z pridanej hodnoty (DPH) — Smernica 2006/112/ES — Článok 168 písm. a), článok 178 písm. a) a článok 226 bod 5 — Odpočet dane zaplatenej na vstupe — Údaje, ktoré musia byť povinne uvedené na faktúrach — Legitímna dôvera zdaniteľnej osoby, že sú splnené podmienky práva na odpočet)

22.1.2018   
            
            
               SK
            
            
               Úradný vestník Európskej únie
            
            
               C 22/12
            
         Rozsudok Súdneho dvora (piata komora) z 15. novembra 2017 (návrh na začatie prejudiciálneho konania, ktorý podal Bundesfinanzhof – Nemecko) – Rochus Geissel; konajúci ako likvidátor RGEX GmbH i.L./Finanzamt Neuss (C-374/16), a Finanzamt Bergisch Gladbach/Igor Butin (C-375/16)
   (Spojené veci C-374/16 a C-375/16) (1)
   
   ((Návrh na začatie prejudiciálneho konania - Dane - Daň z pridanej hodnoty (DPH) - Smernica 2006/112/ES - Článok 168 písm. a), článok 178 písm. a) a článok 226 bod 5 - Odpočet dane zaplatenej na vstupe - Údaje, ktoré musia byť povinne uvedené na faktúrach - Legitímna dôvera zdaniteľnej osoby, že sú splnené podmienky práva na odpočet))
   (2018/C 022/15)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobcovia: Rochus Geissel; konajúci ako likvidátor RGEX GmbH i.L. (C-374/16), Finanzamt Bergisch Gladbach (C-375/16)
   
      Žalovaní: Finanzamt Neuss (C-374/16), Igor Butin (C-375/16)
   
      Výrok rozsudku
   
   Článok 168 písm. a) a článok 178 písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty v spojení s článkom 226 bodom 5 tejto smernice sa majú vykladať v tom zmysle, že bránia vnútroštátnej právnej úprave, akou je tá v konaní vo veci samej, ktorá viaže právo na odpočet DPH zaplatenej na vstupe na podmienku, že na faktúre sa uvedie adresa, na ktorej jej vystaviteľ vykonáva svoju hospodársku činnosť.
   
      (1)  Ú. v. EÚ C 392, 24.10.2016.